**Carl "Karl" Alexander von Leberecht** (1749 tai 1755 Meiningen, Saxe-Meiningenin herttuakunta – 1827 Pietari, Venäjän keisarikunta) oli saksalainen mitalitaiteilija ja kuvanveistäjä, joka työskenteli Venäjällä keisarillisessa akatemiassa ja Pietarin rahapajassa.

Historia
--------

Meiningenissä syntynyt Leberecht oli 1770-luvun puolivälissä Schwarzilla puutavarayrityksen harjoittelijana. Hän saapui Berliinistä Venäjälle 1770-luvun puolessavälissä, ja aloitti Pietarin rahapajan kaivertajana vuonna 1775. Vuonna 1783 hänet lähetettiin kehittämään taideosaamistaan Roomaan, jossa häntä innoittivat klassisen ajan suuntaukset. Palattuaan takaisin Venäjälle vuonna 1785 hän aloitti työt Katariina Suuren veistettyjen kivien kabinetissa.

Leberecht valmistui Pietarin Repin-instituutin taideakatemiasta vuonna 1794 ja sai samana vuonna Venäjän kansalaisuuden. Leberecht toimi Pietarin rahapajan johtavana mitalitaiteilijana vuodesta 1799 alkaen ja sai Keisarillisen taideakatemian kunniajäsenyyden vuonna 1800. Vuodesta 1800 kuolemaansa saakka hän toimi myös opettajana Kuvataideakatemiassa, jossa hän opetti teräksen, kivien sekä metallin leikkaamista ja käsittelyä. Leberecht toimi myös muun muassa Maria Fjodorovnan kivienkäsittelyn opettajana.

Leberecht on suunnitellut useita kymmeniä mitaleita sekä useita kolikkoja. Hän oli myös Berliinin ja Tukholman akatemioiden kunniajäsen. Hän vaikutti venäläisen mitalitaiteen suuntauksiin ja niiden kehitykseen 1800-luvulla. Ansioistaan hänelle myönnettiin tunnustuksena Pyhän Annan ritarikunnan toisen luokan ansioristi.

Leberechtin merkittävimmät teokset oli omistettu ajan historiallisille tapahtumille tai valtiomiehille. Eräässä hänen mitalissaan kuvataan Aleksandr Suvorovin rauhansopimus Turkin kanssa Venäjän-Turkin sodan päätteeksi vuonna 1791. Mitalia säilytetään Moldovan kansallisen arkeologian ja historian museossa. Muut hänen kaivertamansa mitalit käsittelivät muun muassa Pietarin 100-vuotisjuhlavuotta, Pultavan muistomerkin avajaisia, Pietarin uuden pörssin avaamista sekä Riian Venäjään-liittämisen 100-vuotisjuhlavuotta. Leberechtin suunnittelemiin tunnustuksiin lukeutui myös suomalaiselle lähetyskunnalle valmistamat muistomitalit vuoden 1808 suomen liittämiseksi venäjän suuriruhtinaskuntaan.

Hänelle myönnettiin 2. asteen Pyhän Annan ritarikunta ritarimerkki. Hän oli Pietarin, Berliinin jaTukholman taideakatemian kunniajäsen.

Lähteet
-------

1. 1 2 3  Carl Alexander von Leberecht *Rusartnet.com*. Viitattu 18.7.2019. (englanniksi)
2. ↑  Thomas, Joseph: *The Universal Dictionary of Biography and Mythology*, s. 1387. Cosimo, Inc. ISBN 9781616400736. Teoksen verkkoversio (viitattu 18.7.2019).
3. 1 2 3 4  Леберехт Карл Александрович (muotokuva kortissa Karl Leberecht 1749–1827) *medalirus.ru*. Viitattu 18.7.2019.. venäjä
4. ↑  Russian Medallists *Historical Art Medals*. Viitattu 18.7.2019. (englanniksi)
5. ↑  Angelica Kauffman. Portrait of Karl Leberecht *Freeart.com*. Viitattu 18.7.2019. (englanniksi)
6. 1 2  Goncharova, Irina: Medals by Carl Leberecht in the collections of the National Museum of Archaeology and History of Moldova *Central and Eastern European Online Library*.  2008. Viitattu 18.7.2019. (englanniksi)
7. ↑  The A.V. Suvorov Medal *Revolutionary Players*. Viitattu 18.7.2019. (englanniksi)
8. ↑  Lähetyskunnan muistomitali (pdf) *acrobat.adobe.com*. Viitattu 3.3.2020.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |
|  |
| Taiteenala | 
* ADK
* Musée d'Orsay

 |

 |